Kort tid etter innføringen fikk realen uventet økt verdi mot amerikanske dollar på grunn av store kapitalinnstrømninger sent i 1994 og 1995. I denne perioden nådde den sin høyeste verdi noensinne mot dollar, rundt US$1,20 = R$1. Mellom 1996 og 1998 kontrollerte Brasils sentralbank vekslingskursen tett, slik at realen depresierte sakte og jevnt mot dollar, fra nær US$1 = R$1 til rundt US$1 = R$1,2 ved slutten av 1998. I januar 1999 førte forverringen av de internasjonale markedene, som ble forstyrret av den russiske statens mislighold, til at sentralbanken under sin nye president Arminio Fraga lot vekslingskursen flyte. Denne avgjørelsen resulterte i en betydelig devaluering, til nesten US$1 = R$2.